CELEX: 32005D0726
Language: sk
Date: 2005-10-17 00:00:00
Title: 2005/726/ES: Rozhodnutie Komisie zo 17. októbra 2005, ktorým sa mení a dopĺňa rozhodnutie 2005/464/ES o implementácii prieskumných programov zameraných na mor hydiny u hydiny a voľne žijúcich vtákov, ktoré sa majú uskutočniť v členských štátoch [oznámené pod číslom K(2005) 3960]

19.10.2005   
            
            
               SK
            
            
               Úradný vestník Európskej únie
            
            
               L 273/21
            
         
      ROZHODNUTIE KOMISIE
   
   zo 17. októbra 2005,
   ktorým sa mení a dopĺňa rozhodnutie 2005/464/ES o implementácii prieskumných programov zameraných na mor hydiny u hydiny a voľne žijúcich vtákov, ktoré sa majú uskutočniť v členských štátoch
   [oznámené pod číslom K(2005) 3960]
   (2005/726/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 20,
   keďže:
   
               (1)
            
            
               Rozhodnutím 90/424/EHS sa ustanovuje finančný príspevok Spoločenstva na prijatie vedeckých a technických opatrení potrebných na vývoj veterinárnych právnych predpisov Spoločenstva, ako aj na vzdelávanie a odbornú prípravu v oblasti veterinárnej medicíny.
            
         
               (2)
            
            
               Vedecký výbor pre zdravie a ochranu zvierat vo svojej správe z 27. júna 2000 odporučil, aby sa vykonali prieskumy zamerané na mor hydiny u kŕdľov hydiny a voľne žijúcich vtákov, najmä s cieľom zistiť výskyt infekcií vírusom moru hydiny subtypov H5 a H7.
            
         
               (3)
            
            
               Smernicou Rady 92/40/EHS z 19. mája 1992, ktorou sa zavádzajú opatrenia Spoločenstva na kontrolu moru hydiny (2), sa definujú kontrolné opatrenia Spoločenstva, ktoré sa majú uplatňovať v prípade prepuknutia moru hydiny. Nestanovujú sa ňou však pravidelné prieskumy zamerané na túto chorobu u hydiny a voľne žijúcich vtákov.
            
         
               (4)
            
            
               V rozhodnutí Komisie 2005/464/ES z 21. júna 2005 o implementácii prieskumných programov zameraných na mor hydiny u hydiny a voľne žijúcich vtákov, ktoré sa majú uskutočniť v členských štátoch (3), sa ustanovuje implementácia prieskumov zameraných na mor hydiny u hydiny a voľne žijúcich vtákov v členských štátoch v roku 2005 za predpokladu, že plány prieskumov sú schválené Komisiou. Pomocou takýchto prieskumov by sa mal zisťovať výskyt infekcií u hydiny, čo by mohlo viesť k preskúmaniu platných právnych predpisov a prispieť k znalostiam o možných ohrozeniach, ktoré predstavujú voľne žijúce zvieratá pre človeka a zvieratá. V uvedenom rozhodnutí sa ustanovuje, že do 30. júna 2005 predložia členské štáty Komisii na schválenie programy zamerané na implementáciu uvedených prieskumov v súlade s usmerneniami prílohy k predmetnému rozhodnutiu.
            
         
               (5)
            
            
               Členské štáty predložili predmetné programy do 30. júna 2005. Po nedávnom vývoji situácie týkajúcej sa moru hydiny v Ázii, a najmä pokiaľ ide o prieskum sťahovavých vtákov, dospela expertná skupina zvolaná 25. augusta 2005 a 6. septembra 2005 k záveru, že pri zohľadnení súčasných poznatkov o migračných trasách druhov vtákov pochádzajúcich zo strednej a západnej Ázie je náležité zlepšiť sledovanie voľne žijúcich vtákov a zintenzívniť prieskumné programy, ktoré boli naplánované na obdobie 2005/2006 tak, že sa pozdĺž migračných trás sťahovavých vodných vtákov, ktoré by mohli predstavovať riziko zavlečenia choroby, rozšíri odber vzoriek.
            
         
               (6)
            
            
               V súlade s uvedenými závermi upravili členské štáty svoje programy a oznámili tieto úpravy Komisii, aby ich schválila. Aby mohli byť upravené programy zmenené a doplnené a aby sa o finančnom príspevku mohlo rozhodnúť včas, mala by sa upraviť uzávierka predkladania programov, zoznam testov, ktoré sa majú financovať, ako aj podmienky uvedené v prílohe k rozhodnutiu 2005/464/ES.
            
         
               (7)
            
            
               Rozhodnutie 2005/464/ES by sa preto malo zodpovedajúcim spôsobom zmeniť a doplniť.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Rozhodnutie 2005/464/ES sa mení a dopĺňa takto:
   
               1.
            
            
               V článku 1 sa „30. júna 2005“ nahrádza takto: „13. septembra 2005“.
            
         
               2.
            
            
               Do článku 3 sa dopĺňa nasledovné písmeno e):
               
                           „e)
                        
                        
                           :
                        
                        
                           test PCR
                        
                        
                           :
                        
                        
                           10 EUR na test“;
                        
                     
         
               3.
            
            
               Časť D prílohy sa nahrádza časťou D v prílohe k tomuto rozhodnutiu.
            
         
               4.
            
            
               Do prílohy sa dopĺňa časť F.
            
         Článok 2
   Toto rozhodnutie je určené členským štátom.
   
      V Bruseli 17. októbra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).
   
      (2)  Ú. v. ES L 167, 22.6.1992, s. 1. Smernica naposledy zmenená a doplnená Aktom o pristúpení z roku 2003.
   
      (3)  Ú. v. EÚ L 164, 24.6.2005, s. 52.
   
      PRÍLOHA
      Príloha k rozhodnutiu č. 2005/464/ES sa mení a dopĺňa takto:
      
                  1.
               
               
                  Časť D sa nahrádza takto:
                  „D.   PRIESKUM MORU HYDINY U VOĽNE ŽIJÚCICH VTÁKOV
                  V tých členských štátoch, kde sa dozor vzťahuje aj na voľne žijúce vtáky, platia tieto usmernenia:
                  D.1.   Plán prieskumu a implementácia
                  
                              1.
                           
                           
                              Spojenie s inštitúciami na ochranu/sledovanie operencov a špecializovanými stanicami bude nevyhnutné. Odber vzoriek v prípade vhodnosti uskutočnia zamestnanci týchto skupín/staníc alebo lovci.
                           
                        
                              2.
                           
                           
                              Aktívny dozor, ktorý sa vzťahuje na živé alebo ulovené vtáky, sa zameriava na:
                              
                                          a)
                                       
                                       
                                          na identifikáciu populácie druhov voľne žijúcich vtákov predstavujúcich zvýšené riziko, so zreteľom na:
                                          
                                                      i)
                                                   
                                                   
                                                      pôvod a migračné trasy;
                                                   
                                                
                                                      ii)
                                                   
                                                   
                                                      počty voľne žijúcich vtákov v Spoločenstve a
                                                   
                                                
                                                      iii)
                                                   
                                                   
                                                      pravdepodobnosť kontaktu s domácou hydinou.
                                                   
                                                
                                    
                                          b)
                                       
                                       
                                          identifikáciu oblastí vystavených riziku, so zreteľom na:
                                          
                                                      i)
                                                   
                                                   
                                                      miesta, v ktorých dochádza k styku veľkého množstva sťahovavých vtákov rôznych druhov, a najmä tých, ktoré sú uvedené v časti F;
                                                   
                                                
                                                      ii)
                                                   
                                                   
                                                      vzdialenosť od fariem s domácou hydinou;
                                                   
                                                
                                                      iii)
                                                   
                                                   
                                                      polohy pozdĺž migračných trás.
                                                   
                                                
                                    Pri odbere vzoriek sa musí zohľadniť sezónnosť migračných modelov, ktorá sa môže líšiť v rôznych členských štátoch, ako aj druhy vtákov uvedené v prílohe F.
                           
                        
                              3.
                           
                           
                              Pasívny dozor vzťahujúci sa na voľne žijúce vtáky, ktoré sa našli mŕtve, sa primárne zameriava na výskyt abnormálnej úmrtnosti alebo na významné prepuknutia choroby:
                              
                                          a)
                                       
                                       
                                          u druhov voľne žijúcich vtákov uvedených v časti F a iných voľne žijúcich vtákov, ktoré žijú s nimi v kontakte a
                                       
                                    
                                          b)
                                       
                                       
                                          v oblastiach uvedených v bode 2 písm. b) i).
                                       
                                    Prípady úmrtnosti u viacerých druhov v tej istej oblasti sú ďalším faktorom, ktorý sa zohľadňuje.
                           
                        D.2.   Postupy pri odbere vzoriek
                  
                              1.
                           
                           
                              Odoberie sa kloakálny ster na virologické vyšetrenie. Okrem operencov, ktoré na jeseň migrujú po prvý raz, môžu hosťujúce druhy s vysokou suspektibilitou a častejším kontaktom s hydinou (ako napr. kačice druhu Mallard) poskytnúť najvyššiu šancu na úspech.
                           
                        
                              2.
                           
                           
                              Okrem kloakálneho steru alebo výkalov sa vzorky odoberajú na izoláciu vírusu a molekulárnu detekciu (PCR) z tkanív (a to z mozgu, srdca, pľúc, obličiek a z čriev) u voľne žijúcich vtákov, ktoré sa našli mŕtve alebo boli zastrelené. Molekulárne techniky sa vykonávajú len v laboratóriách, ktoré sú schopné zabezpečiť záruku kvality, a pri použití metód, ktoré sú uznané referenčným laboratóriom Spoločenstva (CRL) pre mor hydiny.
                           
                        
                              3.
                           
                           
                              Vzorky sa odoberajú rozličným druhom voľne žijúcich vtákov. Vodné a morské vtáky sú pri odbere vzoriek hlavnou cieľovou skupinou.
                           
                        
                              4.
                           
                           
                              Stery, ktoré obsahujú trus, alebo pozorne zozbieraný trus sa odoberajú voľne žijúcim vtákom, ktoré sa odchytia do pasce, ulovia alebo nájdu mŕtve.
                           
                        
                              5.
                           
                           
                              Povoľuje sa akumulovať až päť vzoriek rovnakých druhov, odobratých v rovnakom čase a na rovnakom mieste. Ku skladovaniu a preprave vzoriek sa musí pristupovať s osobitnou starostlivosťou. Ak nie je zaručená rýchla preprava vzoriek do laboratória do 48 hodín (v prostriedku na prepravu s teplotou 4 °C), vzorky sa uskladnia v suchom ľade pri teplote – 70 °C.“
                           
                        
            
                  2.
               
               
                  Dopĺňa sa táto časť F:
                  „F.   ZOZNAM DRUHOV VTÁKOV, KTORÉ PREDSTAVUJÚ ZVÝŠENÉ RIZIKO, POKIAĽ IDE O MOR HYDINY (1)
                  
                  
                               
                           
                           
                              Latinský názov
                           
                           
                              Anglický názov
                           
                           
                              Slovenský názov
                           
                        
                              1.
                           
                           
                              
                                 Anser albifrons
                              
                           
                           
                              White-fronted Goose
                           
                           
                              hus bieločelá
                           
                        
                              2.
                           
                           
                              
                                 Anser fabalis
                              
                           
                           
                              Bean Goose
                           
                           
                              hus siatinná
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              kačica divá
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              kačica chripľavá
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              kačica ostrochvostá
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              kačica lyžičiarka
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              kačica hvízdavá
                           
                        
                              8.
                           
                           
                              
                                 Anas crecca
                              
                           
                           
                              Common teal
                           
                           
                              kačica chrapkavá
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              kačica chrapľavá
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              chochlačka sivá
                           
                        
                              11.
                           
                           
                              
                                 Aythya fuligula
                              
                           
                           
                              Tufted Duck
                           
                           
                              chochlačka vrkočatá
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              cíbik chochlatý
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              pobrežník bojovný
                           
                        
                              14.
                           
                           
                              
                                 Larus ribibundus
                              
                           
                           
                              Black-headed Gull
                           
                           
                              čajka smejivá
                           
                        
                              15.
                           
                           
                              
                                 Larus canus
                              
                           
                           
                              Common Gull
                           
                           
                              čajka sivá
                           
                        
            
         (1)  Na všetky prirodzene sa vyskytujúce druhy voľne žijúcich vtákov v Spoločenstve vrátane druhov uvedených v tabuľke v tejto časti sa vzťahuje ochranný režim smernice 79/409/EHS o ochrane voľne žijúceho vtáctva. Preto sa pri akomkoľvek dozore, ktorý sa vzťahuje na mor hydiny, v plnej miere zohľadňujú požiadavky tejto smernice.“